 

RETNINGSLINJER FOR SKOLETURER

Tinntjønn skole

Et bilde som inneholder person, klær, smil, utendørs

Automatisk generert beskrivelse

Et bilde som inneholder utendørs, snø, himmel, tre

Automatisk generert beskrivelse

*Utarbeidet av skolens ledelse i samarbeid med FAU og elevrådet*

Innhold

[Skoletur, forberedelse og gjennomføring 3](#_Toc183689678)

[Premisser 4](#_Toc183689679)

[Skoleturer i regi av Kristiansand kommune - retningslinjer for gjennomføring 5](#_Toc183689680)

[Lokale retningslinjer for turer i 9. klasse ved Tinntjønn skole (gjelder fra august 2021) 6](#_Toc183689681)

[Følgende turer berøres ikke av dette reglementet: 8](#_Toc183689682)

[§ 1.*Formål* 10](#_Toc183689683)

[§ 2.*Virkeområde* 10](#_Toc183689684)

[§ 3.*Delegasjon* 10](#_Toc183689685)

[§ 4.*Hensynet til elevens beste og elevens rett til å bli hørt* 11](#_Toc183689686)

[§ 5.*Organisering av skoledemokratiet* 11](#_Toc183689687)

[§ 6.*Vurdering av elevens orden og oppførsel* 12](#_Toc183689688)

[§ 7.*Regler for orden* 12](#_Toc183689689)

[§ 8.*Regler for oppførsel* 12](#_Toc183689690)

[§ 9.*Tiltak og sanksjoner ved brudd på reglene for orden og oppførsel* 13](#_Toc183689691)

[§ 10.*Undersøkelser og tiltak i skolemiljøsaker* 13](#_Toc183689692)

[§ 11.*Saksbehandling ved bruk av sanksjoner* 13](#_Toc183689693)

[§ 12.*Elevers rett til å klage* 14](#_Toc183689694)

[§ 13.*Anmeldelse av straffbare forhold* 14](#_Toc183689695)

[§ 14.*Erstatningsansvar* 15](#_Toc183689696)

[§ 15.*Informasjon* 15](#_Toc183689697)

[§ 16.*Ikraftsetting* 15](#_Toc183689698)

[Gratisprinsippet i skolen 15](#_Toc183689699)

[Opplæringslovens § 2-15 er styrende for hvordan skoletur kan organiseres og finansieres. Det er med bakgrunn i Opplæringslovens ikke tillatt å ta egenandel for skoletur. 15](#_Toc183689700)

[Skjema for ordensregler som gjelder for turen som skal signeres av foresatte og elever. 16](#_Toc183689701)

# Skoletur, forberedelse og gjennomføring

Turer i skolens regi er en verdifull del av opplæringen både faglig og sosialt, og skal bidra til å forsterke læringsutbyttet og gi elevene impulser ut over det man kan få til i den ordinære undervisningen på skolen.

Det er et stort læringspotensial for elevene i å delta i planlegging, gjennomføring og oppfølging av en tur. Derfor skal alle, uavhengig av personlige forutsetninger, ha like muligheter til å delta. En slik tur er undergitt skolens og kommunens regler for turer når

dette skjer i skoletiden.

Lokale retningslinjer for turer og skoleregler for Kristiansand kommune må følges.

**Avtale mellom FAU og Tinntjønn skole**

På Tinntjønn skole har det i varierende grad blitt arrangert turer for klassene i løpet av ungdomsskolen. Disse turene er arrangert de siste årene i regi av foreldregruppen. FAU har over tid vært tydelige på at de ønsker at skolen skal få på plass et stabilt tilbud.

Etter samtaler mellom FAU på Tinntjønn skole og rektor er det enighet om at det vil være best for elevene på Tinntjønn skole å få et enhetlig opplegg på disse turene. For bedre å kunne skape en enhetlig ramme rundt turene har vi blitt enige om å lage dette som skoleturer.

Vi er enig om å gjennomføre et opplegg som vil gjenta seg over flere år og dermed kunne bli forutsigbart og godt utprøvd. På skoleturer så vil man bedre sikre alle elevene, samt at turen får en god tilknytning til læring og kompetansemål.

Skoletur forutsetter for skolen gjennomføring etter bestemte retningslinjer, samt at FAU bistår med finansiering gjennom dugnader og liknende.

Skolen gjennomfører tur for hele trinnet lagt til vinteren på 9. trinn. Skulle hindringer komme i veien søkes det å gjennomføre alternative opplegg.

## Premisser

FAU har valgt Vinterleirskole på Hovden som Tinntjønn skoles skoletur.

Opplegg vi har valgt hvert år er Hovdentur – skissert for FAU 24. mars 2014 og 6. mai 2015. Vedtatt på samme møter.

1) Turen skal avvikles tidlig på vinteren 9. klasse

2) Turens innhold skal gi elevene både et faglig og sosialt utbytte

3) Det er viktig at alle elever får muligheten til å delta, uavhengig av de foresattes økonomiske stilling. Gratisprinsippet skal ivaretas.

4) Skolen stiller med personell, og vi prioriterer kontaktlærer og KRØ lærer. Ved uklarheter, avgjør rektor.

5) Kommunens og skolens ordensregler gjelder på turen.

Etter samtaler med FAU og Elevrådet ble det i SU 2021 vedtatt en formulering lokalt på skolen:

***Spesielt ved turer i tilknytning til skolen:***

*Hjemsendelse fra skoletur må regnes som bortvisning etter opplæringsloven § 2-10. Skoleturer er knyttet til* ***Skoleturer i regi av Kristiansand kommune - retningslinjer for gjennomføring***

*Ved bruk av vold og/eller trusler, særlig provoserende adferd eller andre grove brudd på ordensreglementet, kan elever sendes hjem eller bortvises.*

*Bortvisning er for grunnskolen den mest alvorlige sanksjonen og skal kun brukes i de mest alvorlige tilfellene eller ved gjentatte brudd på ordensreglementet. Et grunnleggende prinsipp når det skal vurderes om et tiltak kan anvendes er om det er forholdsmessighet mellom elevens atferd og skolens reaksjon. Skolen er forpliktet til å vurdere andre sanksjoner før de velger å bortvise elever, og en slik vurdering bør fremgå av et enkeltvedtak.*

# Skoleturer i regi av Kristiansand kommune - retningslinjer for gjennomføring

**Hensikt**

*Turer i skolens regi er en verdifull del av opplæringen både faglig og sosialt, og skal bidra til å forsterke læringsutbyttet og gi elevene impulser ut over det man kan få til i den ordinære undervisningen på skolen. Det er et stort læringspotensial for elevene i å delta i planlegging, gjennomføring og oppfølging av en tur.  Derfor skal alle, uavhengig av personlige forutsetninger, ha like muligheter til å delta.*

*Formålet med retningslinjene er å sikre en riktig og lik forståelse av lover og regler som skal gjelde for turer i skolens regi.*

**Gjennomføring:**

***Følgende legges til grunn ved gjennomføring av turer i skolens regi:***

1. *Med tur og ekskursjon forstås:*

* *Turen inngår i skolens virksomhetsplan/årsplan*
* *Turen er en del av opplæringen og er forankret i læreplanverket*
* *Alle elevene skal ha mulighet for deltakelse*
* *Det er organisert alternativ opplæring for elever som ikke deltar*
* *Det er utarbeidet regler for turen, blant annet med sanksjoner for hjemsendelse*
* *Kommunens og skolenes ordensreglement gjelder for turen*
* *Det kreves ikke egenbetaling for deltakelse*
* *Ulykkesforsikring for elevene gjelder for turen*
* *Ansatte som deltar på turen, skal avlønnes etter gjeldende avtaleverk*
* *Skoleeier er ansvarlig for gjennomføring av skoleturen*

1. *Gratisprinsippet i oppll. § 2-15 gjelder ved gjennomføring av skoleturer, og dette kan ikke fravikes ved avtale med foresatte. Det er anledning til finansiering av turer i form av gaver, dersom bidrag er samlet inn frivillig, anonymt, kommer hele gruppen til gode og at det ikke stilles krav om motytelser.*

*Skolen kan ta imot rene pengegaver fra andre enn foresatte, men slike gaver skal også være anonyme, og det skal ikke knyttes til reklame for giver eller produkter.*

*Utgifter til kost dekkes normalt ikke av skolen, da elevene uavhengig av en skoletur må ha næring. Utgiftene må imidlertid være på et nivå som ansees normalt for elevene. På leirskole inngår kost i oppholdet.*

1. *Det er anledning til å arrangere avsluttende turer på 10. trinn med inntil én overnatting, der innholdet har et mer sosialpedagogisk formål. Retningslinjene for øvrig gjelder også for slike turer.*

1. *Skoleeiers forsikring av elevene i skoletiden gjelder også for skoleturer. Forsikringen dekker ikke tap eller skade på private eiendeler.*

1. *Ansatte som deltar på skoleturer får dekket egne reisekostnader etter normalt regulativ, og lønnes av skolen etter gjeldende avtaleverk. En av representantene som er med fra skolen skal være ansvarlig for gjennomføring av turen. Det gjennomføres* ***en Ros-analyse*** *i forkant av turen, der det også skal fremgå hvem som har ansvar for hva under turen.*

1. *Vi vil som hovedregel ha skolens personale på turen, og ikke foreldre eller andre.*

*Dersom foresatte deltar på turen, skal det i forkant avklares hva som er deres ansvar og rolle. Foresatte som deltar på skoleturer må levere gyldig politiattest og skal gjøres kjent med, og skriftlig bekrefte lovpålagt taushetsplikt.*

1. *Kommunens og skolens ordensreglement, opplæringslovens bestemmelser, herunder kapittel 12, gjelder for skoleturer.*

1. *Elever som av ulike grunner ikke har anledning til å delta på en skoletur, skal ha tilbud om et fullverdig alternativt skoletilbud i den tiden skoleturen varer.*

1. *Skoleturer skal ikke ha en varighet på mer enn tre overnattinger, og ikke legges til utlandet. Turer ut over disse rammene må det søkes om godkjenning for til kommunalsjef skole.*
2. *Dersom skoleturer fordrer at elevene har eget utstyr ut over det som normalt alle har, må skolen sørge for at det er mulig å låne dette.*

1. *Skolen kan lage utfyllende og supplerende retningslinjer tilpasset egen skole. Disse må godkjennes av kommunalsjef skole.*

1. *Turer som arrangeres av foresatte eller andre utenom den organiserte skoletiden, er ikke skolens ansvar. Dersom foreldrene velger å arrangere tur på frivillig basis for elevene, er dette ikke å regne som en skoletur. For slike turer gjelder ikke gratisprinsippet, og turene må legges utenfor skoletiden, da skolen ikke har anledning til å gi elevene kollektiv fri jf. oppl. § 2-11. Skolen skal ikke involvere seg i planlegging, informasjonsdeling og gjennomføring av slike turer.*

***Referanser:***

***Dette reglementet er forankret i***

* *Opplæringsloven § 2-3: Innhald og vurdering i grunnskoleopplæringa*[*https://lovdata.no/lov/1998-07-17-61/§2-3*](https://lovdata.no/lov/1998-07-17-61/%C2%A72-3)
* *Opplæringsloven § 2-15: Rett til gratis offentleg grunnskoleopplæring*[*https://lovdata.no/lov/1998-07-17-61/§2-15*](https://lovdata.no/lov/1998-07-17-61/%C2%A72-15)
* *Forvaltningsloven § 13: Taushetsplikt*[*https://lovdata.no/lov/1967-02-10/§13*](https://lovdata.no/lov/1967-02-10/%C2%A713)
* *Vedtekter om ordensreglement for skolene i Kristiansand (Ordensreglementet er ute på høring og derfor ikke enda vedtatt.)*

# Lokale retningslinjer for turer i 9. klasse ved Tinntjønn skole (gjelder fra august 2021)

Skolens retningslinjer baserer seg på «**Skoleturer i regi av Kristiansand kommune - retningslinjer for gjennomføring**» gyldig fra 08.09. 2023.

**Innledning**

Turene i 9. klasse er definert som skoleturer - dvs. at det er skolen som står som ansvarlig. Selv om skolen er ansvarlig, så blir det ingen tur hvis ikke foreldre og elever bidrar i planlegging og finansiering.

Ved oppstart i 8. klasse må det tas opp på første foreldremøte om det skal jobbes for å få til en klassetur i begynnelsen av 9. klasse. Hvis foreldregruppen bestemmer seg for å prøve å få til en klassetur, må det etableres en turkomite som tar ansvar for foresattes bidrag i finansiering av turen (Dugnadskomite).

**Rammer**

1) Turen skal avvikles vinteren 9. klasse.

2) Turens innhold skal gi elevene både et faglig og sosialt utbytte.

3) Alle elever skal få muligheten til å delta, uavhengig av de foresattes

økonomiske stilling. Gratisprinsippet skal ivaretas.

4) Minst to representanter fra skolen skal være med for å ivareta skolens ansvar. En av

dem bør være kontaktlærer.

5) Skolens ordensregler gjelder på turen.

6) Aktiv skole betaler reiseutgiftene (betaling for turen) for de ansatte som skal delta på turen.

7) Det skal tidlig avklares med ansatte om de ønsker å delta på tur.

**Finansiering**

1) Finansieringen av turen er et kollektivt ansvar

2) Skoleturen finansieres gjennom dugnadsinnsats, loddsalg eller andre aktiviteter

som skaper inntekter. Det er også mulig å gi gaver til reisekassen.

3) Reiseutgiftene til skolens ansatte skal som hovedregel dekkes av skolen.

4) Skolen dekker lønn og godtgjøring til skolens ansatte etter avtale.

5) Skolen kan ikke gi økonomisk tilskudd til skoleturer (hvis de innsamlede midlene ikke strekker til, må turens omfang reduseres eller turen må avlyses.)

**Reisekasse**

1) Dugnadskomiteen oppretter reisekasse/konto der alle innsamlede midler settes

inn

2) Pengene som kommer inn kan ikke øremerkes en elev, men skal komme

fellesskapet til gode

3) Det kan gis gaver til reisekassen. Gavene må være frivillige og komme hele

klassen/trinnet til gode

4) Dersom det skulle være midler igjen i reisekassa når turen er gjennomført, eller

turen blir avlyst, drøfter foreldrerepresentantene og skolen hvordan restbeløpet skal disponeres

5) Midlene i reisekassa kan ikke tilbakebetales til elevene/foreldrene

6) Dugnadskomiteen har ansvar for regnskap. Regnskapet skal signeres av de ansvarlige og gjøres tilgjengelig for foreldregruppen.

Kommunens retningslinjer sier:

1. [**Gratisprinsippet**](https://www.udir.no/regelverk-og-tilsyn/skole-og-opplaring/gratisprinsippet/)i [oppll. § 2-15](https://lovdata.no/lov/1998-07-17-61/%C2%A72-15) gjelder ved gjennomføring av skoleturer, og dette kan ikke fravikes ved avtale med foresatte. Det er anledning til finansiering av turer i form av gaver, dersom bidrag er samlet inn frivillig, anonymt, kommer hele gruppen til gode og at det ikke stilles krav om motytelser. Skolen kan ta imot rene pengegaver fra andre enn foresatte, men slike gaver skal også være anonyme, og det skal ikke knyttes til reklame for giver eller produkter. Utgifter til kost dekkes normalt ikke av skolen, da elevene uavhengig av en skoletur må ha næring. Utgiftene må imidlertid være på et nivå som ansees normalt for elevene. På leirskole inngår kost i oppholdet.
2. **Deltagelse**:  Alle elevene skal ha mulighet for deltakelse. Det kreves ikke egenbetaling for deltakelse. Det er organisert alternativ opplæring/tur for elever som ikke deltar, ut ifra elevens behov. Det alternative skoletilbudet skal være fullverdig og vare hele tiden skoleturen varer.
3. Skoleeiers [**forsikring**](https://lovdata.no/forskrift/2006-06-23-724/%C2%A78-4)av elevene i skoletiden gjelder også for skoleturer. Forsikringen dekker ikke tap eller skade på private eiendeler.
4. **Ansatte**som deltar på skoleturer får dekket reisekostnader etter normalt regulativ, og lønnes av skolen etter gjeldende avtaleverk; SGS1010. En av representantene som er med fra skolen skal være ansvarlig for gjennomføring av turen. Det gjennomføres en [ROS-analyse](https://kristiansand.extend.no/index.pl?pid=nyekristiansand&DocumentID=9481) i [Styringsportalen](https://styringsportalen.kristiansand.kommune.no:8080/main/)i forkant av turen, der det også skal fremgå hvem som har ansvar for hva under turen.
5. Dersom **foresatte**deltar på turen, skal det i forkant avklares hva som er deres ansvar og rolle. Foresatte som deltar på skoleturer må levere gyldig **politiattest**(se [[Dokument](https://kristiansand.extend.no/cgi-bin/document.pl?pid=nyekristiansand&DocumentID=7490#Subchapter4.6.1)Ansettelse - Prosedyre for innhenting og oppbevaring av politiattest](https://kristiansand.extend.no/cgi-bin/document.pl?pid=nyekristiansand&DocumentID=7490#Subchapter4.6.1)) og skal gjøres kjent med, og skriftlig bekrefte lovpålagt **taushetsplikt**som finnes på side to i dokumentet.
6. Skolens lokale **ordensreglement**og opplæringslovens bestemmelser - med særlig oppmerksomhet på trygt og godt skolemiljø, gjelder for turer i skolens regi. Det er utarbeidet regler for turen, blant annet med sanksjoner for hjemsendelse.
7. Skoleturer skal ikke ha en varighet på mer enn tre overnattinger, og ikke legges til utlandet. [Avsluttende](https://kristiansand.extend.no/cgi-bin/document.pl?pid=nyekristiansand&DocumentID=6102&UnitID=1539#Avsluttende%20tur)tur med rent sosialpedagogisk innhold har egen tidsbegrensning. Turer ut over disse rammene må det søkes om godkjenning for til kommunalsjef Skole. Eksempel på unntak som det kan søkes om er [turer](https://www.udir.no/om-udir/tilskudd-og-prosjektmidler/tilskudd-og-prosjektmidler-for-andre/tilskudd-til-skoleturer-i-forbindelse-med-handlingsplan-mot-antisemittisme/)med besøk til konsentrasjonsleirer og minnesteder fra andre verdenskrig eller reiser i forbindelse med [Erasmus+](https://erasmuspluss.no/). Se oppsett under hvordan det søkes og hva som skal være med i [søknaden](https://kristiansand.extend.no/cgi-bin/document.pl?pid=nyekristiansand&DocumentID=6102&UnitID=1539#S%C3%B8knad).
8. Dersom skoleturer fordrer at elevene har eget utstyr ut over det som normalt alle har, må skolen sørge for at det er mulig å låne dette.
9. Skolen kan lage utfyllende og supplerende retningslinjer tilpasset egen skole. Disse må godkjennes av kommunalsjef skole som er ansvarlig for gjennomføringen av skoleturer.

## **Følgende turer berøres ikke av dette reglementet:**

Turer som arrangeres av foresatte eller andre utenom den organiserte skoletiden. Disse er ikke skolens ansvar. Dersom foreldrene velger å arrangere tur på frivillig basis for elevene, er dette ikke å regne som en skoletur. For slike turer gjelder ikke gratisprinsippet, og turene må legges utenfor skoletiden, da skolen ikke har anledning til å gi elevene kollektiv fri jf. [oppl. § 2-11](https://lovdata.no/lov/1998-07-17-61/%C2%A72-11). Skolen skal ikke involvere seg i planlegging, informasjonsdeling og gjennomføring av slike turer.

**Hva er dugnadskomiteen?**

Dugnadskomiteen er en betegnelse på arbeidet som foreldregruppen legger ned i planlegging og gjennomføring av en skolestyrt skoletur.

Komiteen består av foreldre fra den enkelte klasse.

**Rammer for varighet og destinasjon.**

Det er en forutsetning at skolen kan stille ansatte til disposisjon ved gjennomføring av tur. Dette skal avklares så raskt som mulig ved oppstart i 8. trinn.

Dersom skolen ikke kan stille ansatte til disposisjon, skal dette informeres om i første møte, slik at foreldre da kan ta stilling til om foreldregruppen ønsker å organisere en foreldrestyrt tur i skoleferie helt utenfor skolens regi og ansvar.

Tinntjønn skole har i en årrekke hatt tradisjon for å dra til Hovden på Vinterleirskole med i 9. klasse.

Det er ikke anledning til å søke dispensasjon for alternative utenlandsturer.

**Hvorfor foreldrestyrt skoletur**

For å kunne forsterke læringsutbyttet, samt ha kapital til å kunne gjennomføre en tur over flere dager er vi avhengige av et godt samarbeid mellom skole og foreldregruppen. Skolen og foreldre har ulike ansvarsområder for å kunne realisere en tur med et godt utbytte under planlegging, gjennomføring og i etterkant av turen.

Erfaringene fra tidligere turer viser at prosessen er kulturskapende og fører til bedre samarbeid mellom elever, foreldre og skole. Elevene får større innsikt og impulser som gir minner for livet.

Skolen skal i samarbeid med Dugnadskomiteen i forkant av turen avklare hva som er ansattes og foresattes ansvar og rolle under gjennomføring av turen.

**Hvem har ansvar for hva?**

Skolen:

* ROS analyse, der det også fremgår hvem som har ansvar for hva under turen.
* Ansatte fra skolen deltar og har overordnet ansvar under selve turen
* Turen inngår i skolens virksomhetsplan/årsplan
* Turen er en del av opplæringen og er forankret i læreplanverket
* Det er organisert alternativ opplæring for elever som ikke deltar
* Utarbeide regler for turen, blant annet med sanksjoner for hjemsendelse
* Kommunens og skolens ordensreglement gjelder for turen
* Ulykkesforsikring for elevene. (Dekker ikke tap/skade på elevens eiendeler)
* Ansatte som deltar på turen, skal avlønnes etter avtale
* Skoleeier er ansvarlig under gjennomføring av skoleturen
* Informasjon om at foresatte som deltar på turen må levere gyldig politiattest og at de skal gjøres kjent med, og skriftlig bekrefte lovpålagt taushetsplikt.

Foreldre:

* Utnevne en komite med foreldre fra hver klasse på trinnet som tilrettelegger for de planlagte dugnader. Herunder utnevne en økonomiansvarlig som fremlegger regnskap underveis og i etterkant av turen
* Innsamling av penger og gjennomføring av dugnad sammen med elevene
* Reiseforsikring til sitt barn som dekker tap/skade på eiendel på turen.
* Gjennomføre prosess for involvering av elever. (Se vedlagt prosess skriv)
* Innhente gyldig politiattest, samt sørge for skriftlig bekreftelse av lovpålagt taushetsplikt-videreformidle til skolen.
* Utarbeide og gjennomføre prosess for involvering av foresatte og elever

Forskrift om skoleregler, Kristiansand kommune, Agder

|  |  |
| --- | --- |
| Dato | FOR-2024-05-29-1902 |
| Ikrafttredelse | 01.08.2024 |
| Sist endret | [FOR-2024-08-16-1969](https://lovdata.no/forskrift/2024-08-16-1969) |
| Gjelder for | Kristiansand kommune, Agder |
| Hjemmel | [LOV-2023-06-09-30-§10-7](https://lovdata.no/lov/2023-06-09-30/%C2%A710-7) |
| Kunngjort | 08.08.2024   kl. 14.45 |

**Hjemmel:** Fastsatt av Kristiansand bystyre 29. mai 2024 med hjemmel i [lov 9. juni 2023 nr. 30 om grunnskoleopplæringa og den vidaregåande opplæringa (opplæringslova) § 10-7](https://lovdata.no/lov/2023-06-09-30/%C2%A710-7).  
**Endret** ved forskrifter [19 juni 2024 nr. 1950](https://lovdata.no/forskrift/2024-06-19-1950), [16 aug 2024 nr. 1969](https://lovdata.no/forskrift/2024-08-16-1969).

## § 1.Formål

Skolereglene skal bidra til at elevene i Kristiansand-skolen har et trygt og godt skolemiljø, som skaper trivsel, inkludering og gir et godt grunnlag for læring. Reglene skal bidra til å utvikle elevenes sosiale ferdigheter, og til å bygge positive relasjoner elevene imellom og mellom elever og ansatte.

|  |  |
| --- | --- |
| 0 | Endret ved forskrift [19 juni 2024 nr. 1950](https://lovdata.no/forskrift/2024-06-19-1950). |

## § 2.Virkeområde

Skolereglene gjelder for de kommunale grunnskolene og skolefritidsordningene i Kristiansand.

Skolereglene gjelder når skolene har ansvar for elevene. Det vil si i alle typer undervisningslokaler, fellesrom og utearealer og når elevene har undervisning andre steder enn på skolens område, for eksempel leirskole og turer i skolens regi. Skolereglene kan komme til anvendelse på skoleveien og til tider da skolen ikke har ansvar for elevene, dersom situasjonen har tilstrekkelig tilknytning til skolen.

## § 3.Delegasjon

Den enkelte skole gis myndighet til å utarbeide lokale skoleregler tilpasset lokale behov, som kommer i tillegg til denne forskriften. Skolen kan ikke fastsette andre reaksjoner enn de som fremkommer i [§ 9](https://lovdata.no/forskrift/2024-05-29-1902/%C2%A79) i denne forskriften.

Skolereglene er en forskrift etter [forvaltningsloven § 2](https://lovdata.no/lov/1967-02-10/%C2%A72). Det betyr at skolen må sørge for at berørte grupper slik som elevråd, FAU, samarbeidsutvalg, fagforeninger o.l. skal gis anledning til å uttale seg før forskriften vedtas, endres eller oppheves, jf. [forvaltningsloven § 37](https://lovdata.no/lov/1967-02-10/%C2%A737). Formkravene i [forvaltningsloven § 38](https://lovdata.no/lov/1967-02-10/%C2%A738) må følges. Forskriften skal kunngjøres i Norsk Lovtidend.

|  |  |
| --- | --- |
| 0 | Endret ved forskrift [16 aug 2024 nr. 1969](https://lovdata.no/forskrift/2024-08-16-1969). |

## § 4.Hensynet til elevens beste og elevens rett til å bli hørt

I alle saker som behandles etter dette reglementet, skal hensynet til elevens beste være et grunnleggende hensyn. Skolen skal ivareta elevens rett til å bli hørt, slik at elevens mening og medvirkning er sentral. For å oppfylle retten til å bli hørt må elevene få nødvendig og alderstilpasset informasjon. Skolen må sørge for å opplyse om:

|  |  |
| --- | --- |
| • | hva saken gjelder |

|  |  |
| --- | --- |
| • | sentrale forutsetninger for samtalen |

|  |  |
| --- | --- |
| • | hvem som vil få informasjonen |

|  |  |
| --- | --- |
| • | hvilke beslutninger som skal tas |

|  |  |
| --- | --- |
| • | konsekvenser og resultat. |

Gjennom dette kan elevene ta stilling til om de vil uttale seg og hva de vil uttale seg om. Retten til å bli hørt innebærer også en rett for barn til å få vite hvordan synspunktene deres har blitt tolket og brukt, og hvordan deres deltakelse har påvirket utfallet.

## § 5.Organisering av skoledemokratiet

Ved hver grunnskole skal det være et samarbeidsutvalg med to representanter for undervisningspersonalet, en for andre ansatte, to for foreldrerådet, to for elevene og to for kommunen. Den ene av representantene for kommunen skal være rektor ved skolen.

Elevrepresentantene skal ikke være til stede når saker som er omfatta av taushetsplikt etter lover eller forskrifter, blir behandla i samarbeidsutvalget.

Samarbeidsutvalget har rett til å uttale seg i alle saker som gjelder skolen.

Skoler med felles ledelse kan ha et felles samarbeidsutvalg. Utvalget skal ha lik sammensetning som øvrige samarbeidsutvalg, men må ha en foreldrerepresentant fra hver av skolene, og en elevrepresentant fra hver av skolene dersom skolen har elever fra og med 4. trinn.

Barnehage og skole som utgjør et oppvekstsenter kan ha et felles samarbeidsutvalg. Utvalget ved oppvekstsenter skal ha to representanter for elevene, en representant for undervisningspersonalet, en representant for andre ansatte i skolen, to representanter for de ansatte i barnehagen, to representanter for foreldrerådet i skolen og to representanter for foreldrerådet i barnehagen. I tillegg til de representantene for kommunen som følgjer av første ledd, kan eieren av barnehagen oppnevne inntil to medlemmer.

Ved hver skole skal det utnevnes en elevrådskontakt som skal legge særlig til rette for at elevene skal kunne ytre seg, oppmuntre de til å delta i skoledemokratiet og hjelpe elevene med arbeidet i skoledemokratiet.

|  |  |
| --- | --- |
| 0 | Endret ved forskrift [19 juni 2024 nr. 1950](https://lovdata.no/forskrift/2024-06-19-1950). |

## § 6.Vurdering av elevens orden og oppførsel

Vurdering i orden og oppførsel skal foretas ut fra reglene i [§§ 6](https://lovdata.no/forskrift/2024-05-29-1902/%C2%A76), [7](https://lovdata.no/forskrift/2024-05-29-1902/%C2%A77) og [8](https://lovdata.no/forskrift/2024-05-29-1902/%C2%A78) i dette reglementet, samt i skolens lokale reglement.

Rektor skal foreta en helhetlig vurdering av elevens orden og oppførsel over en lengre tidsperiode. Enkelthendelser kan kun vektlegges ved særlig klanderverdige eller grove enkelthendelser.

|  |  |
| --- | --- |
| 0 | Endret ved forskrift [19 juni 2024 nr. 1950](https://lovdata.no/forskrift/2024-06-19-1950). |

## § 7.Regler for orden

Elevene skal:

|  |  |
| --- | --- |
| • | møte til avtalt tid og sted |

|  |  |
| --- | --- |
| • | gjøre arbeid til rett tid og overholde frister |

|  |  |
| --- | --- |
| • | holde orden |

|  |  |
| --- | --- |
| • | ta vare på skolens eiendeler. |

|  |  |
| --- | --- |
| 0 | Endret ved forskrift [19 juni 2024 nr. 1950](https://lovdata.no/forskrift/2024-06-19-1950). |

## § 8.Regler for oppførsel

Elevene skal vise alminnelig god oppførsel. Det er god oppførsel å:

|  |  |
| --- | --- |
| • | behandle medelever, ansatte og andre som eleven møter i skolehverdagen med respekt uansett kjønn, nasjonalitet, religion, livssyn, seksuell orientering m.m. |

|  |  |
| --- | --- |
| • | bidra til et godt inkluderende læringsmiljø |

|  |  |
| --- | --- |
| • | vise nettvett og god digital dømmekraft |

|  |  |
| --- | --- |
| • | ta vare på og behandle skolens område og eiendeler respektfullt |

|  |  |
| --- | --- |
| • | la andres eiendeler være i fred |

|  |  |
| --- | --- |
| • | være til stede og delta i undervisning hele skoledagen. |

Oppførsel som ikke aksepteres:

|  |  |
| --- | --- |
| • | krenkende ord og oppførsel (gjelder også digitalt) både overfor elever og ansatte |

|  |  |
| --- | --- |
| • | utøve eller true med fysisk vold |

|  |  |
| --- | --- |
| • | juks eller forsøk på juks |

|  |  |
| --- | --- |
| • | ta bilde av eller filme personer uten samtykke |

|  |  |
| --- | --- |
| • | ha med eller bruke rusmidler, tobakk, snus og elektroniske sigaretter, vape o.l. |

|  |  |
| --- | --- |
| • | ha med og/eller benytte farlige gjenstander |

|  |  |
| --- | --- |
| • | bruk av klesplagg som helt eller delvis dekker ansiktet i opplæringssituasjoner, leksehjelp og SFO jf. [opplæringslova § 27-2](https://lovdata.no/lov/2023-06-09-30/%C2%A727-2). |

Mobiltelefon, smartklokker og lignende digitale enheter skal ikke benyttes i skoletiden. Skolen kan gjøre unntak fra dette dersom det foreligger særlige sosiale, helsemessige, pedagogiske eller sikkerhetsmessige hensyn. Mobiltelefon, smartklokker og lignende digitale enheter skal enten ikke tas med til skolen eller innleveres av den enkelte elev ved skoledagens start for oppbevaring på et dertil egnet sted.

|  |  |
| --- | --- |
| 0 | Endret ved forskrift [19 juni 2024 nr. 1950](https://lovdata.no/forskrift/2024-06-19-1950). |

## § 9.Tiltak og sanksjoner ved brudd på reglene for orden og oppførsel

Ved regelbrudd skal skolen følge opp eleven gjennom samtale og veiledning, og som hovedregel informere foresatte. Før skolen tar kontakt med foresatte, skal eleven, så langt det er mulig, få muligheten til å uttrykke sine synspunkter og få informasjon om hva som vil bli formidlet.

Skolen kan benytte følgende sanksjoner ved brudd på reglene for orden og oppførsel:

|  |  |
| --- | --- |
| 1. | Pålegg om å utføre oppgaver før eller etter skoletid som har sammenheng med regelbruddet |

|  |  |
| --- | --- |
| 2. | Midlertidig inndragelse av gjenstander som blir brukt i strid med skolereglene. Gjenstandene skal oppbevares forsvarlig og kan inndras frem til skoledagen er slutt. Tobakk og alkohol skal overleveres foreldrene. Ulovlige gjenstander og ulovlige rusmidler, som f.eks. våpen og narkotika, skal overlates til politiet. |

|  |  |
| --- | --- |
| 3. | Restriksjon i bruk av skolens utstyr |

|  |  |
| --- | --- |
| 4. | Avgrenset område i friminutt. |

Ved flere eller grove brudd på skolereglene kan elevene:

|  |  |
| --- | --- |
| 1. | vises bort fra opplæringen jf. [opplæringsloven § 13-1](https://lovdata.no/lov/2023-06-09-30/%C2%A713-1). Dette innebærer at elever på 1.–7. trinn kan bortvises for enkelttimer eller resten av dagen, og elever på 8.–10. trinn kan bortvises opptil tre dager. Det er ikke tillatt med bortvisning fra SFO eller leksehjelp. |

|  |  |
| --- | --- |
| 2. | pålegges midlertidig eller permanent klassebytte/gruppebytte |

|  |  |
| --- | --- |
| 3. | pålegges permanent skolebytte jf. [opplæringsloven § 13-2](https://lovdata.no/lov/2023-06-09-30/%C2%A713-2). |

|  |  |
| --- | --- |
| 0 | Endret ved forskrift [19 juni 2024 nr. 1950](https://lovdata.no/forskrift/2024-06-19-1950). |

## § 10.Undersøkelser og tiltak i skolemiljøsaker

Når en elev opplever at skolemiljøet ikke er trygt og godt, skal skolen rette opp i situasjonen gjennom å sette inn egnede tiltak for å sørge for at eleven får et trygt og godt skolemiljø, jf. [opplæringslova §§ 12-4](https://lovdata.no/lov/2023-06-09-30/%C2%A712-4) og [12-5](https://lovdata.no/lov/2023-06-09-30/%C2%A712-5).

## § 11.Saksbehandling ved bruk av sanksjoner

Følgende saksbehandlingsregler gjelder:

|  |  |
| --- | --- |
| • | Kollektiv avstraffelse er ikke tillatt |

|  |  |
| --- | --- |
| • | Alle reaksjoner må stå i forhold til alvorlighetsgraden av et brudd på skolereglene |

|  |  |
| --- | --- |
| • | Før bortvisning, klasse-/gruppe-/skolebytte blir tatt skal det alltid vurderes om det er mulig å bruke andre sanksjoner eller tiltak |

|  |  |
| --- | --- |
| • | Eleven skal få mulighet til å forklare seg for den som skal ta avgjørelsen i tråd med [§ 4](https://lovdata.no/forskrift/2024-05-29-1902/%C2%A74) i dette reglementet |

|  |  |
| --- | --- |
| • | En sanksjon skal gis så snart etter reglementsbruddet som mulig |

|  |  |
| --- | --- |
| • | En sanksjon må ikke innebære usaklig forskjellsbehandling eller være basert på usaklige hensyn |

|  |  |
| --- | --- |
| • | Skolen skal sørge for at avgjørelsen tas på et forsvarlig grunnlag |

|  |  |
| --- | --- |
| • | Avgjørelsen skal begrunnes, og dokumenteres skriftlig. |

Ved gjentakende og alvorlige brudd på skolereglene, skal det lages en plan med egnede tiltak i samarbeid med eleven og foresatte for å forebygge at alvorlige brudd på skolereglene ikke skjer igjen. Der det er naturlig kan planer sees i sammenheng med aktivitetsplan etter [opplæringslova § 12-4](https://lovdata.no/lov/2023-06-09-30/%C2%A712-4).

Sanksjonene i [§ 9 3. ledd nr. 1](https://lovdata.no/forskrift/2024-05-29-1902/%C2%A79) og [nr. 3](https://lovdata.no/forskrift/2024-05-29-1902/%C2%A79), med unntak av bortvisning inntil 2 timer på skolens område, er enkeltvedtak, og må følge saksbehandlingsreglene for enkeltvedtak i [forvaltningsloven](https://lovdata.no/lov/1967-02-10). Foresatte til elever under 15 år skal varsles, og gis mulighet til å uttale seg før det blir satt i verk bortvisning.

For bortvisning fra egen undervisning, hvor eleven skal befinne seg på skolens område, kan lærer beslutte bortvisning av en elev for inntil 2 timer. Det er kun rektor som kan bortvise eleven fra skolens område. Dersom skolen finner det nødvendig å bortvise en elev, skal eleven/foresatte følges opp i bortvisningsperioden.

Tvunget skolebytte er det kun kommunaldirektør for oppvekst som har myndighet til beslutte.

|  |  |
| --- | --- |
| 0 | Endret ved forskrift [19 juni 2024 nr. 1950](https://lovdata.no/forskrift/2024-06-19-1950). |

## § 12.Elevers rett til å klage

Dersom en elev er uenig i en beslutning som er tatt med utgangspunkt i skolereglene, kan eleven ta dette opp med rektor. Eleven har rett til å bli hørt og tatt på alvor. Rektor må undersøke forholdet og vurdere om beslutningen skal opprettholdes eller ikke, og begrunne avgjørelsen.

Dersom eleven ikke opplever å bli tatt på alvor, eller er uenig i rektors begrunnelse, kan eleven ta dette opp med elevråd, elevombud, oppvekstombud eller skoleeier.

Dersom det klages på et enkeltvedtak, vil det fremgå av vedtaket hvordan man skal klage. På grunn av det korte tidsperspektivet ved bortvisning må skolen vanligvis tillate muntlig klage. Skolen må da nedtegne klagen skriftlig, jf. [forvaltningsloven § 32](https://lovdata.no/lov/1967-02-10/%C2%A732). Klagen rettes til rektor, og saken oversendes Statsforvalteren dersom rektor opprettholder vedtaket.

|  |  |
| --- | --- |
| 0 | Endret ved forskrift [19 juni 2024 nr. 1950](https://lovdata.no/forskrift/2024-06-19-1950). |

## § 13.Anmeldelse av straffbare forhold

Skolen vil som hovedregel politianmelde straffbare forhold knyttet til vold, trusler, ran, tyveri, skadeverk, deling av krenkende bilder, hensynsløs atferd, bruk og besittelse av ulovlige gjenstander og illegale rusmidler med mer. Skolen må foreta en konkret vurdering av om anmeldelse er hensiktsmessig ut ifra sakens alvorlighetsgrad og elevens alder og modenhet. Skolen skal vurdere om saken kan løses ved gjenopprettende prosess i regi av konfliktrådet.

|  |  |
| --- | --- |
| 0 | Endret ved forskrift [19 juni 2024 nr. 1950](https://lovdata.no/forskrift/2024-06-19-1950). |

## § 14.Erstatningsansvar

Ved skade eller skadeverk på skolens eiendom eller utstyr kan eleven eller elevens foresatte bli erstatningsansvarlige. Det samme gjelder ved tap av undervisningsmateriell. Erstatningsansvar er begrenset av [skadeserstatningslovens § 1-2](https://lovdata.no/lov/1969-06-13-26/%C2%A71-2) for inntil kr 5000.

Dersom elever gjør skadeverk på andre elevers eller ansattes eiendeler, er dette som et privatrettslig anliggende mellom partene.

## § 15.Informasjon

Skolen plikter å gjøre skolereglene kjent for elever, foresatte og ansatte.

|  |  |
| --- | --- |
| 0 | Endret ved forskrift [19 juni 2024 nr. 1950](https://lovdata.no/forskrift/2024-06-19-1950). |

## § 16.Ikraftsetting

Forskriften trer i kraft 1. august 2024. Samtidig oppheves forskrift om ordensreglement for grunnskolen i Kristiansand vedtatt 24. mars 2021.

## Gratisprinsippet i skolen

Opplæringslovens § 2-15 er styrende for hvordan skoletur kan organiseres og finansieres. Det er med bakgrunn i Opplæringslovens ikke tillatt å ta egenandel for skoletur.

#### § 2-5.Gratis grunnskoleopplæring

Grunnskoleopplæring skal vere gratis. Kommunen skal ikkje krevje at elevane eller foreldra dekkjer utgifter knytte til grunnskoleopplæringa, til dømes utgifter til undervisningsmateriell, transport i skoletida, leirskoleopphald eller andre skoleturar.

***Klasseturer***

* Hvis skolen arrangerer turer som en del av opplæringen, skal den være gratis for elever og foreldre. Eksempler på hva som avgjør om det er en del av opplæringen er blant annet:
* Turen foregår i skoletiden
* Turen er en del av opplæringen etter læreplanene for fag
* Lærere er med på turen og mottar lønn
* Det er utarbeidet regler for turen, med for eksempel sanksjoner for hjemsendelse
* Skoleeier er ansvarlig dersom det oppstår uhell
* Turen fremgår av skolens virksomhetsplan/årsplan
* De som ikke er med på turen har et organisert opplæringstilbud
* Hvis turen er delvis lagt til skoletiden og delvis til fridager, kan skolen velge å ta betalt for den delen som foregår på fridager. Skolen må da legge til rette for at de mulig for eleven å kun delta på skoledagen, for eksempel med transport.
* Foreldre kan på eget initiativ foreslå å bidra til en tur som krever mer penger enn det skolen kan bruke. Skolen har likevel et ansvar for at foreldreinnsamlingen foregår på lovlig måte, og bidragene skal være frivillig og anonyme.

**Ulykkesforsikring**

Skoleeier er ansvarlig for å ha ulykkesforsikring for alle elevene som drar på skoleturer.

**Turer som er arrangert av foreldre**

Turer som arrangeres av foreldrene og som legges utenom vanlig skoletid og ikke har noe med opplæringen å gjøre, er ikke en del av gratisprinsippet.

*Jfr -* [*https://www.udir.no/regelverk-og-tilsyn/skole-og-opplaring/gratisprinsippet/grunnskolen/aktiviteter-og-turer/klasseturer/?path=cehmjmdcehmjmjcehmkdj*](https://www.udir.no/regelverk-og-tilsyn/skole-og-opplaring/gratisprinsippet/grunnskolen/aktiviteter-og-turer/klasseturer/?path=cehmjmdcehmjmjcehmkdj)

## Skjema for ordensregler som gjelder for turen som skal signeres av foresatte og elever.

**Ordensregler på turen med vinterleirskole**

**Reglement Vinterleirskolen**

1. Vær forsiktig med inventar/utstyr på rommene/hyttene. Meld fra til resepsjonen/lærere hvis noe går i stykker/mangler.

2. Vær forsiktig med varme, stearinlys og fyrstikker. Vær spesielt oppmerksom på ovner. Tørk tøy i god avstand til ovner.

3. Etter “mørketid” skal det være ro på hyttene/rommene. Det vil bli gitt en konsekvens hvis dette ikke overholdes.

4. Alle skal følge de oppsatte tidspunktene i dagsplanen og de skal følges nøyaktig. Forsentkomming og annet misbruk av tidspunktene vil få konsekvenser.

5. Alle skal delta på oppsatte felles aktiviteter og samlinger med mindre annet er avtalt. Turleder bestemmer når aktiviteten eller samlingen er ferdig.

6. Hvis noen blir syke og ikke kan delta på felles aktiviteter, må de tilbringe dagen og hele kvelden på egen hytte/rom. Hytten/rommet har heller ikke lov til å motta besøk.

7. Røyking/snusing/vaping er forbudt.

8. Det er forbudt å ta med eller bruke rusmidler som f.eks alkohol på turen. Brudd på denne regelen fører til hjemsendelse på egen regning.

9. Hvis de nevnte reglene ikke overholdes, og en elev heller ikke viser vilje til å høre på eller rette seg etter beskjeder gitt av voksen, vil det kunne føre til hjemsendelse hvis turlederen vurderer at elevens atferd risikerer sikkerheten til seg selv og/eller andre elever.

Jeg **forplikter** meg til å følge de oppsatte regler for turen, og vet at alvorlige brudd kan føre til at foreldre blir kontaktet, og at jeg kan bli sendt hjem på egen kostnad.

Underskrift elev:

**Vi har lest reglene, godkjenner de**, og godtar at elevene ved alvorlige brudd på reglene kan sendes hjem på vår bekostning.

Vi bekrefter samtidig at vi har **egen reiseforsikring**, og har sendt med **helsetrygdkort** og **pass.**

Sted/dato: \_\_\_\_\_\_\_\_\_\_\_\_\_\_\_\_\_

Underskrift foresatte: